laion/Wikipedia-Exotic huggingface dataset:
কাজী দীন মোহাম্মদ

কাজী দীন মোহাম্মদ বাংলাদেশী একজন চিকিৎসক, অধ্যাপক ও স্নায়ুরোগ বিশেষজ্ঞ। ন্যাশনাল ইনস্টিটিউট অব নিউরো সায়েন্সেস ও হাসপাতালের প্রতিষ্ঠাতা পরিচালক তিনি। ঢাকা মেডিকেল কলেজের ৩৭তম অধ্যক্ষ তিনি। কাজী দীন মোহাম্মদ ফরিদপুর জেলা স্কুল থেকে পাস করে রাজেন্দ্র কলেজে ভর্তি হন। স্বাধীনতার পর ১৯৭২ সালে ঢাকা মেডিকেল কলেজে ভর্তি হন। ঢাকা মেডিকেলের ছাত্র হিসেবে ১৯৭৮ সালে এমবিবিএস ডিগ্রি লাভ করেন। তিনি ১৯৮৩ সালে বাংলাদেশ কলেজ অব ফিজিশিয়ানস এন্ড সার্জনস হতে মেডিসিনে এফসিপিএস ডিগ্রি অর্জন করেন। তিনি ১৯৯৪ সালে নিউরোলজিতে এমডি ডিগ্রি লাভ করেন। তিনি যুক্তরাষ্ট্রের ইউনিভার্সিটি হসপিটাল ম্যাডিসন থেকে ক্লিনিক্যাল নিউরোফিজিওলজির ওপর ফেলোশিপ সম্পন্ন করেন। তিনি ১৯৯৬ সালে ঢাকা মেডিকেল কলেজে স্নায়ুরোগ বিভাগের অধ্যাপক পদে যোগদান করেন। ২০০৬ থেকে ২০১৪ পর্যন্ত তিনি ঢাকা মেডিকেল কলেজের অধ্যক্ষ পদে দায়িত্বপালন করেন। পরবর্তীতে তিনি ন্যাশনাল ইন্সটিটিউট অব নিউরোসায়েন্সেস ও হাসপাতালের প্রতিষ্ঠাতা পরিচালক পদে নিযুক্ত হন। ২০১৯ সালে তিনি বাংলাদেশ কলেজ অব ফিজিশিয়ানস এন্ড সার্জনস এর সভাপতি নির্বাচিত হন।. কাজী দীন মোহাম্মদ এস.পি.আর.সি এবং নিউরোলজি হাঁসপাতালে রোগী দেখেন। তাঁর ১৮৬র অধিক গবেষণাপত্র দেশি ও আন্তর্জাতিক জার্নালে প্রকাশিত হয়েছে। তিনি নিন্স, সিডিসি(আটলান্টা) ইরাসমাস(নেদারল্যান্ডস) ও আইসিডিডিআর,বি এর যৌথ গবেষণা প্রকল্পে জ্যেষ্ঠ পরামর্শক হিসেবে কর্মরত। তিনি স্ট্রোক, মৃগীরোগ ও স্মৃতিভ্রংশ রোগ সম্পর্কিত সামাজিক গবেষণার প্রধান গবেষক। সন্ন্যাসরোগ ও পারকিনসন্স রোগ ও বিবিধ স্নায়ুক্ষয়ী রোগের গবেষণায় যুক্তরাজ্যের শেফিল্ড বিশ্ববিদ্যালয় ও নিনস এর যৌথ গবেষণার জ্যেষ্ঠ গবেষক তিনি। গিয়েন-বাড়ৈ সিন্ড্রোম এর প্রতিষেধকের সন্ধানে পরিচালিত আন্তর্জাতিক গবেষণার তিনি বাংলাদেশী সহ-গবেষক। এপিলেপসি- বিলিফস & মিসবিলিভস তার যৌথ লেখা। ডব্লিউএইচও বুলেটিন সহ অনেক জার্নাল নিবন্ধ প্রকাশিত হয়। কলেজ অব ফিজিশিয়ানস এন্ড সার্জনস পাকিস্তান তাঁকে সাম্মানিক এফসিপিএস প্রদান করে। তার কর্মের স্বীকৃতি হিসেবে তাঁকে ডাঃ ইব্রাহিম স্মারক স্বর্ণপদক দেওয়া হয়। ন্যাশনাল ইনস্টিটিউট অব নিউরো সায়েন্সেস ও হাসপাতাল ঢাকা মেডিকেল কলেজ বঙ্গবন্ধু শেখ মুজিব মেডিকেল বিশ্ববিদ্যালয় বারডেম জেনারেল হাসপাতাল "National Institute of Neurosciences and Hospital – NINS | ShopnoBaz"। shopnobaz.com (ইংরেজি ভাষায়)। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।  nins। "Home"। www.nins.com.bd (ইংরেজি ভাষায়)। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।  উদ্দিন, ডা. মুহাম্মদ হেলাল। "অধ্যাপক ডা. কাজী দীন মুহাম্মদ"। ncdcenter.com (ইংরেজি ভাষায়)। সংগ্রহের তারিখ ২০১৭-০৪-২৩।  "Director"। www.nins.gov.bd। সংগ্রহের তারিখ ২০২০-০৮-০৬।  "'প্রফেসর ডা. কাজী দীন মোহাম্মদ যেমন কিংবদন্তি চিকিৎসক:তেমনি দক্ষ স্বাস্থ্য প্রশাসকও'"। daktarprotidin.com। সংগ্রহের তারিখ ২০২০-০৮-০৬।  "BCPS delegation meets UGC chairman - Eduvista - observerbd.com"। The Daily Observer। সংগ্রহের তারিখ ২০২০-০৮-০৬। [স্থায়ীভাবে অকার্যকর সংযোগ] "বিসিপিএস এর সভাপতি হলেন ডা. দ্বীন মোহাম্মদ | banglatribune.com"। Bangla Tribune। ২০১৯-০৩-০৮ তারিখে মূল থেকে আর্কাইভ করা। সংগ্রহের তারিখ ২০২০-০৮-০৬।  "বিসিপিএসের নতুন সভাপতি কাজী দ্বীন মোহাম্মদ"। Jugantor। সংগ্রহের তারিখ ২০২০-০৮-০৬।  "কাজী দীন মোহাম্মদ চেম্বার"। Doctor Bangladesh।  "www.ethicsclub.org -"। www.ethicsclub.org। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।
কাজী তরিকুল ইসলাম

কাজী তরিকুল ইসলাম একজন নিউরোলজী বিশেষজ্ঞ অধ্যাপক ও চিকিৎসক। বাংলাদেশ কলেজ অব ফিজিশিয়ানস অ্যান্ড সার্জনসের কাউন্সিলর এবং পরীক্ষা নিয়ন্ত্রক। তিনি ডেঙ্গু ও সেয়ারোর জন্য ডব্লিউএইচও এর আঞ্চলিক কারিগরি উপদেষ্টা দলের সদস্য হিসাবে কাজ করেছেন। জাতীয় ও আন্তর্জাতিক পত্রিকায় তার লেখা ৯৭টিরও বেশি নিবন্ধন প্রকাশিত হয়েছে। কাজী তরিকুল ইসলামের জন্ম বাংলাদেশের রাজশাহীতে। এমবিবিএস সম্পন্ন করেন রাজশাহী মেডিকেল কলেজ থেকে। এফসিপিএস (মেডিসিন) সম্পন্ন করেন বাংলাদেশ কলেজ অব ফিজিশিয়ানস অ্যান্ড সার্জনসে থেকে। রাজশাহী মেডিকেল কলেজ ও ঢাকা মেডিকেল কলেজের মেডিসিন বিভাগের অধ্যাপক ছিলেন কাজী তরিকুল ইসলাম। বর্তমানে ঢাকা মেডিকেল কলেজ হাসপাতালে কর্মরত আছেন। তিনি সপ্তাহের ৫ দিন তার ধানমন্ডি পপুলার ডায়াগনষ্টিক সেন্টারের চেম্বারে রোগী দেখেন। "Welcome To Bcps"। Bcpsbd.org। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২২।  Bangladesh College of Physicians and Surgeons gets new leaders The Daily Star "Biographical Sketch for Governor | Bangladesh | ACP"। Acponline.org। ২০১৬-০১-০১। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২২।
ফ্রিস্টাইল কুস্তি

ফ্রিস্টাইল কুস্তি হল এক ধরনের ধরনের অপেশাদার কুস্তি যেটি বিশ্বজুড়ে চর্চিত। গ্রেকো-রোমান এবং  এটিই হচ্ছে  কুস্তির দুইটি ধরন যেগুলোতে অলিম্পিক গেইমস্-এ প্রতিযোগিতা হয়ে থাকে। বিভিন্ন নিয়মের অধীনে আমেরিকান হাইস্কুল এবং কলেজ কুস্তি পরিচালিত হয় এবং এগুলোকে যথাক্রমে স্কলাসটিক এবং কলেজিয়েট নামকরণ করা হয়েছে। কলেজিয়েট কুস্তির মত, ফ্রিস্টাইল কুস্তিরও উৎপত্তি হয়েছে ক্যাচ কুস্তি থেকে, উভয় ধরনের কুস্তিতেই কুস্তিগিরের চূড়ান্ত উদ্দেশ্য হচ্ছে প্রতিদ্বন্দ্বীকে ম্যাটে নিক্ষেপ করে চেপে ধরা, যার ফলাফল হিসেবে কুস্তিগির তৎক্ষণাৎ জয়লাভ করে। ফ্রিস্টাইল এবং কলেজিয়েট কুস্তিতে, কুস্তিগির তার নিজের বা প্রতিদ্বন্দ্বীর পা কে আঘাত ও প্রতিরোধে ব্যবহার করতে পারে, যেটি গ্রেকো-রোমান কুস্তিতে করা যায় না। ফ্রিস্টাইল কুস্তি গতানুগতিক কুস্তি, জুডো, এবং স্যাম্বো টেকনিককে একত্রে নিয়ে আসে। বিশ্ব কুস্তির পরিচালনা পর্ষদ, ইউনাইটেড ওয়ার্ল্ড রেস্লিং (UWW) অনুসারে,  বর্তমানে অপেশাদার কুস্তির যে চারটি প্রধান ধরন আন্তর্জাতিকভাবে চর্চিত হয়, তার মধ্যে একটি হল ফ্রিস্টাইল কুস্তি। কুস্তির অন্যান্য ধরনগুলো হল গ্রেকো-রোমান এবং মল্লযুদ্ধ (যেটি সাবমিশন কুস্তি নামেও পরিচিত)। এক্সিকিউটিভ বোর্ড অফ দ্যা ইন্টারন্যাশনাল অলিম্পিক কমিটি(IOC) কুস্তিকে একটি খেলা হিসেবে অলিম্পিক গেইমস ২০২০ থেকে বাদ দেওয়ার জন্য অনুমোদন করে, কিন্তু পরে তারা এই সিদ্ধান্তটি বাতিল করে। ইউনাইটেড ওয়ার্ল্ড রেস্লিং(UWW) এর মতে, আধুনিক ফ্রিস্টাইল কুস্তির জন্ম হয়েছিল গ্রেট ব্রিটেন এবং যুক্তরাষ্ট্রে, যেটির নাম ছিল "ক্যাচ-এস-ক্যাচ-ক্যান" কুস্তি। গ্রেট ব্রিটেনে "ক্যাচ-এস-ক্যাচ-ক্যান" কুস্তির একটি বিশেষ প্রচলন ছিল, এবং এটির যে পরিবর্তিত রূপ ল্যাংকাশায়ারে বিকশিত হয়েছিল, সেটির একটি বিশেষ প্রভাব ফ্রিস্টাইল কুস্তির উপর রয়েছে। ১৯ শতকে "ক্যাচ-এস-ক্যাচ-ক্যান" কুস্তি মেলা এবং উৎসবে ব্যাপক জনপ্রিয়তা লাভ করেছিল। ক্যাচ-এস-ক্যাচ-ক্যান কুস্তিতে উভয় প্রতিযোগীই দাড়ানো অবস্থায় কুস্তি শুরু করতো, এবং একজন কুস্তিগির তার প্রতিদ্বন্দ্বীর কাঁধকে ভূমিতে চেপে ধরার চেষ্টা করতো (যেটিকে বলা হতো পতন)। যদি কোনো পতন লাভ করা না যেতো, উভয় কুস্তিগিরই কুস্তি চালিয়ে যেতো এবং প্রায় সব ধরনের ধরা ও পদ্ধতি অনুমোদিত ছিল। ল্যাংকাশায়ার কুস্তির একটি স্কটিশ রূপও জনপ্রিয় হয়ে ওঠেছিল, যেটি আরম্ভ হতো কুস্তিগিরদের বুকে বুক লাগিয়ে দাড়ানো অবস্থায় একে অন্যকে শরীরের চারদিকে দুইহাত দিয়ে আঁকড়ে ধরে এবং, যদি কোনো পতন না হতো তখন লড়াইটি ভূমিতেই চলতে থাকতো। এছাড়া, একটি আইরিশ কলার-এন্ড-এলবো স্টাইল ছিলো, যেটিতে কুস্তিগিররা দাড়ানো অবস্থায় একে অন্যকে এক হাতে কলার এবং অন্য হাতে কনুই ধরা অবস্থায় কুস্তি শুরু করতো, যদি কোনো পতন লাভ করা না যেতো, তাহলে কুস্তিগিররা দাড়ানো অবস্থায় এবং মাটিতে কুস্তি চালিয়ে যেতো যতক্ষণ না পতন লাভ করা না যেতো।
হবিগঞ্জ কৃষি বিশ্ববিদ্যালয়

হবিগঞ্জ কৃষি বিশ্ববিদ্যালয় হচ্ছে বাংলাদেশের সিলেট বিভাগের একটি সরকারি কৃষিবিষয়ক বিশ্ববিদ্যালয়। বাংলাদেশ সরকারের মন্ত্রিসভা ১লা এপ্রিল ২০১৯ এ আইনটি পাস করে। এটি ২০২০ সালে হবিগঞ্জ সদর উপজেলা ভাদোইতে প্রতিষ্ঠিত হয়। ২০২১-২২ শিক্ষাবর্ষ থেকে পাঁচটি অনুষদের এর একাডেমিক কার্যক্রম শুরু হয়। ২০১৪ সালের ২৯ নভেম্বর সরকার প্রধান শেখ হাসিনা হবিগঞ্জ জনসভায় হবিগঞ্জে একটি কৃষি বিশ্ববিদ্যালয় স্থাপনের ঘোষণা দেয়। হবিগঞ্জ কৃষি বিশ্ববিদ্যালয় আইন ২০২০ অনুযায়ী হবিগঞ্জ জেলার সদর উপজেলায় প্রায় ৭৭৬.৮৮৫ একর জমি হবিগঞ্জ কৃষি বিশ্ববিদ্যালয় প্রতিষ্ঠার ঘোষণা বাস্তবায়নের লক্ষ্যে অধিগ্রহণ করা হয় । কৃষি অনুষদ, মৎস্য অনুষদ এবং পশু চিকিৎসা ও প্রাণিসম্পদ বিজ্ঞান অনুষদ নিয়ে এই বিশ্ববিদ্যালয়টি চালু হবে। শারীরস্থান এবং হিস্টোলজি শারীরবিদ্যা ফার্মাকোলজি এবং অগদতন্ত্র অণুজীববিজ্ঞান ও জনস্বাস্থ্য প্রাণিসম্পদ উৎপাদন ও ব্যবস্থাপনা রোগবিদ্যা পরজীবীবিদ্যা জিনতত্ত্ব এবং পশু প্রজনন দুগ্ধ বিজ্ঞান পোল্ট্রি বিজ্ঞান মহামারী এবং প্রতিরোধক মেডিসিন পশু পুষ্টি ঔষধ অস্ত্রোপচার থেরিওজেনোলোজি কৃষিবিদ্যা মৃত্তিকা বিজ্ঞান কীটতত্ত্ব উদ্যানবিদ্যা উদ্ভিদ রোগবিদ্যা শস্য উদ্ভিদবিদ্যা উদ্ভিদের জিনতত্ত্ব এবং জৈবপ্রযুক্তি কৃষি সম্প্রসারণ ও তথ্য ব্যবস্থা কৃষিবনায়ন ও পরিবেশ বিজ্ঞান কৃষি রসায়ন প্রাণরসায়ন এবং আণবিক জীববিজ্ঞান মাছ জীববিজ্ঞান এবং জিনতত্ব অ্যাকুয়াকালচার মৎস্য সম্পদ সংরক্ষণ ও ব্যবস্থাপনা মৎস্য প্রযুক্তি ও মান নিয়ন্ত্রণ মহাসমুদ্রবিদ্যা মাছের স্বাস্থ্য ব্যবস্থাপনা নিম্নোক্ত ব্যক্তিবর্গ হবিগঞ্জ কৃষি বিশ্ববিদ্যালয়ের উপাচার্য হিসেবে দায়িত্ব পালন করেন: "৫৫ পাবলিক বিশ্ববিদ্যালয় কে কত বাজেট পাচ্ছে"। thedailycampus.com। সংগ্রহের তারিখ ২০২৪-০৬-১৫।  "হবিগঞ্জ কৃষি বিশ^বিদ্যালয় : আইনের খসড়ার নীতিগত অনুমোদন মন্ত্রিসভায়!"। দৈনিক ভোরের কাগজ। এপ্রিল ২, ২০১৯। সংগ্রহের তারিখ জুলাই ৯, ২০১৯। [স্থায়ীভাবে অকার্যকর সংযোগ] "মন্ত্রিসভায় দুটি আইনের খসড়া অনুমোদন"। রাইজিং বিডি। এপ্রিল ১, ২০১৯। সংগ্রহের তারিখ জুলাই ৯, ২০১৯।  "তিনটি অনুষদ নিয়ে হবিগঞ্জে চালু হচ্ছে কৃষি বিশ্ববিদ্যালয়!"। ক্যাম্পাস লাইভ ২৪। এপ্রিল ৩, ২০১৯। ১৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ জুলাই ৯, ২০১৯।  "হবিগঞ্জে হচ্ছে কৃষি বিশ্ববিদ্যালয়"। বার্তা ২৪। এপ্রিল ১, ২০১৯। সংগ্রহের তারিখ জুলাই ৯, ২০১৯।  "Habiganj Agricultural University"। Habiganj Agricultural University (ইংরেজি ভাষায়)। সংগ্রহের তারিখ ২০২৪-০৬-১৬। [স্থায়ীভাবে অকার্যকর সংযোগ] "হবিগঞ্জ কৃষি বিশ্ববিদ্যালয়ের প্রথম উপাচার্য মো. আবদুল বাসেত"। প্রথম আলো। ২৩ মার্চ ২০২১। সংগ্রহের তারিখ ১৮ জুন ২০২১।  "মেধাভিত্তিক ও বৈষম্যমুক্ত বিশ্ববিদ্যালয় গড়ার অঙ্গীকার নিয়ে যোগদান করেছেন হকৃবির নতুন উপাচার্য অধ্যাপক ড. সৈয়দ সায়েম উদ্দিন আহম্মদ"। হবিগঞ্জ কৃষি বিশ্ববিদ্যালয়। সংগ্রহের তারিখ ২ অক্টোবর ২০২৪।  বিশ্ববিদ্যালয় প্রবেশদ্বার দাপ্তরিক ওয়েবসাইট
সাপ্তাহিক এখন সময়

সাপ্তাহিক এখন সময় মার্কিন যুক্তরাষ্ট্রের নিউইয়র্ক থেকে প্রকাশিত একটি বাংলা ভাষার পত্রিকা। পত্রিকাটি ২০০০ সালে চালু হয়। ১ জানুয়ারি ২০০০ সালে পত্রিকাটির প্রকাশনা শুরু হয়। তৃতীয় সহস্রাব্দের স্মরণে এটি প্রতিষ্ঠিত হয়েছিল। সর্বপ্রথম মাসিক পত্রিকা আকারে প্রকাশিত হলেও পরবর্তীতে সাপ্তাহিক হিসেবে প্রকাশিত হচ্ছে। পত্রিকাটির প্রতিষ্ঠাতা সম্পাদক কাজী শামসুল হক। সাপ্তাহিক এখন সময় মার্কিন যুক্তরাষ্ট্রে বসবাসকারী প্রবাসীদের সামাজিক সমস্যা, অভিবাসন বিষয়সহ অন্যান্য কমিউনিটি সংবাদ প্রকাশ করে থাকে। বাংলা ভাষার সংবাদপত্রের তালিকা মানবজমিন দৈনিক ইনকিলাব লাহিড়ী, ত্রিপ্তি (২ অক্টোবর ২০০৪)। "Immigrants With Ink in Their Blood"। দ্য নিউ ইয়র্ক টাইমস।  অফিসিয়াল ওয়েবসাইট
নিঃস্বার্থ ভালোবাসা

নিঃস্বার্থ ভালোবাসা হচ্ছে ২০১৩ সালে মুক্তিপ্রাপ্ত একটি বাংলাদেশী প্রেম নির্ভর, অ্যাকশন চলচ্চিত্র। চলচ্চিত্রটি মুনসুন ফিল্মস-এর ব্যানারে প্রযোজনা ও পরিচালনা করেছেন চলচ্চিত্র নায়ক অনন্ত জলিল নিজেই। চলচ্চিত্রটিতে প্রধান চরিত্রে অভিনয় করেছেন অনন্ত জলিল, রাজ্জাক, আফিয়া নুসরাত বর্ষা, মিশা সওদাগর সহ অনেকে। এই চলচ্চিত্রে জুবিন গাৰ্গ-এর গাওয়া ঢাকার পোলা নামক গানটি তুমুল জনপ্রিয়তা পায়। আন্তর্জাতিক মডেল হওয়ার সপ্ন মেঘলার। পথচাওলার মাঝে একসময় পরিচয় হয় বিশিষ্ট ব্যাবসায়ী অনন্তের সঙ্গে। এরপর প্রেমের বাধনে জড়ান তারা। অনন্ত যদিও তাকে নিস্বাঃর্থ ভাবে ভালবেসে মন প্রান উজাড় করে দিয়েছিলো কিন্তু মেঘলা উচ্চাকাঙ্খা আর লোভে পড়ে জড়িয়ে পড়ে একাধিক সম্পর্কে। তবুও অনন্ত চেষ্টা করে যায় যেনো মেঘলার ভুল ভাঙ্গে। অনন্ত জলিল আফিয়া নুসরাত বর্ষা রাজ্জাক মিশা সওদাগর সুচরিতা ইলিয়াস কোবরা কাবিলা জামিলুর রহমান শাখা সিরাজ হায়দার রাজু সরকার নিঃস্বার্থ ভালবাসা চলচ্চিত্রের সঙ্গীত সম্পাদনা ও তৈরি করেছেন শওকত আলী ইমন, আকাশ ও ইমন সাহা এবং আবহ সংগীত এস পি ভেঙ্কাটেশ। অনুসূর্য, নাবীল; ডটকম, বিডিনিউজ টোয়েন্টিফোর। "দেবতা অনন্তর 'নিঃস্বার্থ ভালোবাসা'"। bangla.bdnews24.com। ২০১৯-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৯।  "The many faces of Ananta Jalil"। Dhaka Tribune। ২০১৭-০৮-২৫। সংগ্রহের তারিখ ২০১৯-০৭-০৯।  "হোয়াট ইজ লাভ?"। প্রথম আলো। সংগ্রহের তারিখ ২০১৯-০৭-০৯।  Correspondent, Staff; bdnews24.com। "Ananta, Barsha 'sign' divorce papers"। bdnews24.com। সংগ্রহের তারিখ ২০১৯-০৭-০৯।  "নিঃস্বার্থ ভালোবাসা"। www.jugantor.com। সংগ্রহের তারিখ ২০১৯-০৭-০৯।  "The Daily Janakantha"। web.archive.org। ২০১৯-০৭-০৯। Archived from the original on ২০১৯-০৭-০৯। সংগ্রহের তারিখ ২০১৯-০৭-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ঈদে 'নিঃস্বার্থ ভালোবাসা'"। www.prothom-alo.com। ২০১৯-০৭-০৯ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৯।  "অনন্ত-বর্ষার 'নিঃস্বার্থ ভালোবাসা'-এর প্রিমিয়ার অনুষ্ঠিত :: দৈনিক ইত্তেফাক"। archive.ittefaq.com.bd (Bengali ভাষায়)। সংগ্রহের তারিখ ২০১৯-০৭-০৯। উদ্ধৃতি শৈলী রক্ষণাবেক্ষণ: অচেনা ভাষা (link) শাওন, রাশেদ; ডটকম, বিডিনিউজ টোয়েন্টিফোর। "অনন্ত জলিলের 'নিঃস্বার্থ ভালোবাসা'"। bangla.bdnews24.com। ২০১৩-০৭-০২ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৯।  "৩০ হাজার ফুট উচ্চতায় ‌অনন্তর 'ঢাকার পোলা'!"। web.archive.org। ২০১৮-১২-১৯। Archived from the original on ২০১৮-১২-১৯। সংগ্রহের তারিখ ২০১৯-০৭-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ঢাকার ছবিতে জুবিনের গান"। www.prothom-alo.com। সংগ্রহের তারিখ ২০১৯-০৭-০৯। [স্থায়ীভাবে অকার্যকর সংযোগ] "'বাংলাদেশের জেমস, বাচ্চুদের গান শুনে বড় হয়েছি'"। NTV Online। সংগ্রহের তারিখ ২০১৯-০৭-০৯। [স্থায়ীভাবে অকার্যকর সংযোগ] "আমি ভাগ্যবান বর্ষাকে বৌ হিসেবে পেয়ে"। The Daily Star Bangla। ২০১৬-০৭-২৮। সংগ্রহের তারিখ ২০১৯-০৭-০৯।  "নিঃস্বার্থ ভালোবাসা"। web.archive.org। ২০১৯-০৭-০৯। Archived from the original on ২০১৯-০৭-০৯। সংগ্রহের তারিখ ২০১৯-০৭-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "অনন্ত জলিল: কিছু আত্মজিজ্ঞাসা"। প্রথম আলো। সংগ্রহের তারিখ ২০১৯-০৭-০৯।  BanglaNews24.com। "বর্ষার নিঃস্বার্থ ভালোবাসা"। banglanews24.com (ইংরেজি ভাষায়)। সংগ্রহের তারিখ ২০১৯-০৭-০৯।  "পূর্ণ প্রেক্ষাগৃহে 'নিঃস্বার্থ ভালোবাসা'"। প্রথম আলো। সংগ্রহের তারিখ ২০১৯-০৭-০৯।  ইন্টারনেট মুভি ডেটাবেজে নিঃস্বার্থ ভালোবাসা (ইংরেজি)
ভালবাসার অনেক নাম

ভালবাসার অনেক নাম একটি বাংলা রোমান্টিক চলচ্চিত্র। এটির পরিচালক তরুণ মজুমদার। মূল কাহিনী বিভূতিভূষণ বন্দ্যোপাধ্যায়। সিনেমাটি ২০০৬ সালে আলাদিন এন্টারটেইনমেন্ট এর অধীনে মুক্তি পায়। এটি উত্তম কুমারের নাতি গৌরব চট্টোপাধ্যায় এবং হেমন্ত মুখার্জির নাতনি মেঘা মুখার্জির প্রথম চলচ্চিত্র। তরুন বিমল বিলাসপুর গ্রামের স্কুল শিক্ষক হিসাবে আসে। সে আশ্রয় নেয় রেলস্টেশনের কাছের ফাঁকা কোয়ার্টারে। স্টেশনমাস্টার শশীবাবু ও তার স্ত্রী তাদের মেয়ে বুলবুলির সাথে লোভনীয় পাত্র বিমলের বিবাহের চেষ্টা করতে থাকেন। এই অবস্থায় বিমলকে উদ্ধার করেন গ্রামের দুই শুভাকাঙ্ক্ষী মনিরুল ও কৈলাশ। গ্রামের গৃহবধু বিনির সাথে ভাই বোনের মধুর সম্পর্ক গড়ে ওঠে বিমলের। বিনির বোন সুমির সাথে বিমলের বিবাহ ঠিক হয়, কিন্তু আরো ভাল চাকরির সুযোগ আসে বিমলের কাছে। তার দাদা বিলাসপুর গ্রাম থেকে তাকে নিয়ে যেতে এলে শেষ মূহুর্তে সে মত পালটায়। গ্রামের মানুষের ভালবাসাকে উপেক্ষা করে বিমল শহরে যেতে পারেনা। গৌরব চট্টোপাধ্যায় - বিমল সৌমিত্র চট্টোপাধ্যায় - মনিরুল পরাণ বন্দ্যোপাধ্যায় - কৈলাশ মৌসুমী চট্টোপাধ্যায় - বিনি মেঘা মুখার্জী - সুমি মনোজ মিত্র - শশী তাপস পাল বিপ্লব চ্যাটার্জি বিপ্লবকেতন চক্রবর্তী "What craft?"। সংগ্রহের তারিখ ৯ জুলাই ২০১৯।  "আনন্দবাজার পত্রিকা -anandaplus-entertainment-music-reviews-interviews"। archives.anandabazar.com। সংগ্রহের তারিখ ২০১৯-০৭-০৯।
সামরিক প্রকৌশল

সামরিক প্রকৌশল হচ্ছে শিল্প, বিজ্ঞান এবং সামরিক কাজের নকশা এবং নির্মাণ, সামরিক পরিবহন ও সামরিক যোগাযোগের লাইন বজায় রাখার অভ্যাস। সামরিক প্রকৌশলী সামরিক কৌশল পিছনে সরবরাহের জন্য দায়ী। আধুনিক সামরিক প্রকৌশল সিভিল ইঞ্জিনিয়ারিং থেকে পৃথক। বিংশ ও একবিংশ শতাব্দীতে, সামরিক প্রকৌশলটিতে অন্যান্য প্রকৌশল বিভাগ যেমন যান্ত্রিক এবং বৈদ্যুতিক প্রকৌশল কৌশল অন্তর্ভুক্ত হয়। ন্যাটোর (NATO) মতে, "সামরিক প্রকৌশলটি যে শারীরিক অপারেটিং পরিবেশকে আকৃতির জন্য কম্পোনেন্ট বা পরিষেবা নির্বিশেষে প্রকৌশলী কার্যকলাপ গ্রহণ করে।" সামরিক প্রকৌশল বলপূর্বক শক্তি প্রয়োগে এবং সম্পূর্ণভাবে বল প্রয়োগে সহায়তা করে, যেমন সামরিক প্রকৌশল ফাংশন, সুরক্ষা, কাউন্টার-ইমপ্রোভাইজড বিস্ফোরক ডিভাইস, পরিবেশগত সুরক্ষা, প্রকৌশলী বুদ্ধিমত্তা এবং সামরিক অনুসন্ধান। সামরিক প্রকৌশলগুলি সেই 'ইঞ্জিনিয়ারদের' দ্বারা পরিচালিত কার্যক্রমগুলিকে অন্তর্ভুক্ত করে না যা যানবাহন, জাহাজ, বিমান, অস্ত্রোপচার এবং সরঞ্জামগুলি বজায় রাখে, মেরামত করে এবং পরিচালনা করে। সামরিক প্রকৌশল একটি একাডেমিক বিষয় যা সামরিক একাডেমী বা সামরিক প্রকৌশল স্কুল শেখানো হয়। সামরিক প্রকৌশল সম্পর্কিত নির্মাণ ও ধ্বংসযজ্ঞ সাধারণত সাধারণ প্রকৌশলী দ্বারা সম্পাদিত হয়, যার মধ্যে সৈয়দ বা অগ্রদূত হিসাবে প্রশিক্ষিত সৈন্য অন্তর্ভুক্ত। আধুনিক সৈন্যবাহিনীতে, যুদ্ধে এবং অগ্ন্যুৎকালে এগিয়ে যাওয়ার সময় সৈন্যরা এ ধরনের কাজ সম্পাদনের জন্য প্রশিক্ষিত, প্রায়শই যুদ্ধ প্রকৌশলী বলে। কিছু কিছু দেশে, সামরিক প্রকৌশলীরা বন্যা নিয়ন্ত্রণ ও নদী গৌণ কাজগুলির মতো নন-সামরিক নির্মাণ কাজগুলি সম্পাদন করতে পারে, তবে এই ধরনের ক্রিয়াকলাপগুলি সামরিক প্রকৌশল এর কাজের মধ্যে পড়ে না।
বামনডাঙ্গা জমিদার বাড়ি

বামনডাঙ্গা জমিদার বাড়ি বাংলাদেশের গাইবান্ধা জেলার সুন্দরগঞ্জ উপজেলার বামনডাঙ্গা নামক এলাকায় অবস্থিত এক ঐতিহাসিক জমিদার বাড়ি। এই জমিদার বাড়ির গোড়াপত্তনকারী জমিদার কৃষ্ণকান্ত রায়। তবে কবে নাগাদ এই জমিদার বাড়ি প্রতিষ্ঠিত হয়েছে তার সঠিক তথ্য জানা যায়নি। জমিদার কৃষ্ণকান্ত রায় ছিলেন গৌড় বংশীয় একজন ব্রাহ্মণ। গৌড় বংশীয়রা যখন সম্রাট আকবরের কাছে পরাজিত ও রাজ্যচ্যুত হন। তখন এই ব্রাহ্মণ অর্থাৎ কৃষ্ণকান্ত বর্তমান গাইবান্ধা জেলার সুন্দরগঞ্জ উপজেলার * বামনডাঙ্গা নামক এলাকা পালিয়ে এসে বসতি স্থাপন করেন এবং এখানে তার জমিদারী প্রতিষ্ঠা করেন। এরপর একাধারে তার বংশধররা একের পর এক জমিদারী পরিচালনা করতে থাকেন। এই জমিদার বংশের কয়েকজন উল্লেখযোগ্য জমিদার রয়েছেন। তারা হলেন, ব্রজেশ্বর রায় চৌধুরী তারপর জমিদারী লাভ করেন তার পুত্র নবীন চন্দ্র রায় চৌধুরী। নবীন চন্দ্র রায়ের পর তার দুই পুত্র শরৎ চন্দ্র রায় ও বীপিন চন্দ্র রায় জমিদারীকে দুই ভাগ করে বড় তরফ ও ছোট তরফ নামে দুইজনে দুই জমিদারী পরিচালনা করতে থাকেন। এরপর বড় তরফের জমিদার শরৎ চন্দ্র রায়ের মৃত্যুর পর তার একমাত্র মেয়ে সুনিতি বালা দেবী বড় তরফ জমিদারী দেখাশুনা করেন। আর ছোট তরফের জমিদার বীপিন চন্দ্র রায়ের পর তার দুই পুত্র মনীদ্র চন্দ্র রায় ও জগৎ চন্দ্র রায় ছোট তরফের জমিদারীকে আরো দুই ভাগ করে আলাদাভাবে জমিদারী পরিচালনা করতে থাকেন। এরফলে এই জমিদার বংশের জমিদারী তিন ভাগে বিভক্ত হয়। তবে ছোট তরফের দুই জমিদার তাদের জমিদারী ঠিকমত পরিচালনা করতে পারলেও বড় তরফের জমিদার তার জমিদারী ঠিকমত পরিচালনা করতে পারেননি এবং ব্রিটিশ সরকারকে খাজনা প্রদান করতে পারেননি। আর তাই বড় তরফের জমিদারী ১৯৪৬ সালে নিলামে উঠে যায়। যা মহারাজা কৃষাণ লাল সিংহ নামক একজন ক্রয় করেন। তবে বড় তরফের জমিদারী নিলামে বিক্রি হলেও ছোট তরফের দুই জমিদারের জমিদারী সুন্দরমতই চলতে থাকে। কিন্তু ভারতবর্ষ ভাগের পর জমিদারী প্রথা বিলুপ্ত হলে এই জমিদার বংশের জমিদারীর সমাপ্তি ঘটে। পরে দুই জমিদার ভাইয়ের মধ্যে বড় ভাই জমিদার মনিন্দ্র রায় ভারতের আসামে চলে যান। আর ছোট ভাই জমিদার জগৎচন্দ্র রায় তার জমিদার বাড়িতে থেকে যান এবং এই বাড়িতেই ১৯৬৫ সালে মৃত্যুবরণ করেন। তারপর একেএকে জমিদার বাড়ির সকল বংশধররা ভারতে চলে যান। আর এরপরই জমিদার বাড়ির সকল সম্পত্তি বাজেয়াপ্ত হয়ে যায়। জমিদারদের বসবাসের জন্য একটি বাসভবন, অতিথিশালা, রাজদরবার, দুর্গামন্দির, মঠ ও গো-শালা তৈরি করা হয়েছিল। অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে। জমিদার বাড়ির অনেক সম্পত্তি স্থানীয় প্রভাবশালী ব্যক্তিরা এখন ভোগ দখল করে নিয়েছে। "বামনডাঙ্গা জমিদার বাড়ি এখন শুধুই স্মৃতি!"। ৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২১।
প্রিন্সিপাল স্টাফ অফিসার

প্রিন্সিপাল স্টাফ অফিসার (সংক্ষেপে পিএসও) বাংলাদেশের সশস্ত্র বাহিনী বিভাগের প্রধান। বাংলাদেশ সেনাবাহিনীর তিন তারকা পদক লেফটেন্যান্ট জেনারেলের নেতৃত্বে পরিচালিত হয়। বর্তমান প্রিন্সিপাল স্টাফ অফিসার লেফটেন্যান্ট জেনারেল এস এম কামরুল হাসান। ২২ আগস্ট, ২০২৪ খ্রিস্টাব্দ থেকে তিনি এ পদে দায়িত্ব পালন করছেন। প্রিন্সিপাল স্টাফ অফিসার বাংলাদেশ সশস্ত্র বাহিনী বিভাগের প্রধান। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত। বাংলাদেশের প্রধানমন্ত্রীর সরাসরি অধীনে ও তত্ত্বাবধানে পরিচালিত হয় বিভাগটি। প্রাশাসনিক পরিষেবাগুলির উপর কর্তৃত্ব, নির্দেশনা ও নিয়ন্ত্রণ প্রধানমন্ত্রীই রাখেন। গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্য সম্পাদন করেন। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত। পরিচালকের দপ্তর গুলো হল : অপারেশনস এবং পরিকল্পনা অধিদপ্তর। প্রশিক্ষণ অধিদপ্তর। সিভিল এবং মিলিটারি সম্পর্ক অধিদপ্তর। প্রশাসন ও পণ্য সরবরাহ অধিদপ্তর। গোয়েন্দা অধিদপ্তর। নিম্নে ১৯৭২ সাল থেকে এ পর্যন্ত প্রিন্সিপাল স্টাফ অফিসারদের তালিকা দেয়া হলো: প্রতিবেদকঢাকা, নিজস্ব। "প্রিন্সিপাল স্টাফ অফিসার হিসেবে দায়িত্ব নিলেন লেফটেন্যান্ট জেনারেল এস এম কামরুল হাসান"। দৈনিক প্রথম আলো। সংগ্রহের তারিখ ২০২৪-০৮-২৩।  বিভাগ, সশস্ত্র বাহিনী। "Officer's in AFD"। www.afd.gov.bd। ২০১৬-১১-২৪ তারিখে মূল থেকে আর্কাইভ করা। সংগ্রহের তারিখ ২০১৬-১২-০২।
কেন মিউলম্যান

কেনেথ ডগলাস মিউলম্যান (ইংরেজি: Ken Meuleman; জন্ম: ৫ সেপ্টেম্বর, ১৯২৩ - মৃত্যু: ১০ সেপ্টেম্বর, ২০০৪) ভিক্টোরিয়ার মেলবোর্নে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শিতা দেখিয়েছেন কেন মিউলম্যান। ১৯৪৫-৪৬ মৌসুম থেকে ১৯৬০-৬১ মৌসুম পর্যন্ত কেন মিউলম্যানের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যানের ভূমিকায় অবতীর্ণ হতেন কেন মিউলম্যান। ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণের মাধ্যমে তার খেলোয়াড়ী জীবনের সূত্রপাত ঘটে। পরবর্তীতে পশ্চিম অস্ট্রেলিয়ার পার্থে চলে যান। সেখানে ওয়েস্টার্ন অস্ট্রেলিয়া দলে যোগ দেন। ১৯৪৫-৪৬ মৌসুম থেকে ১৯৬০-৬১ মৌসুম পর্যন্ত দলটিতে খেলেন ও শেফিল্ড শিল্ড প্রতিযোগিতায় রাজ্য দলে গুরুত্বপূর্ণ ভূমিকা পালন করেন। বেশ কয়েক মৌসুমে দলকে নেতৃত্ব দেন। ৪৮টি শেফিল্ড শিল্ডের খেলায় অংশ নিয়ে ৪৮.১৯ গড়ে ৪৯১৬ রান তুলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেন মিউলম্যান। ২৯ মার্চ, ১৯৪৬ তারিখে নিউজিল্যান্ডের বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়া দলের সাথে নিউজিল্যান্ড গমন করেন। ১৯৪৬ সালে একটিমাত্র টেস্টে অংশগ্রহণের সুযোগ লাভ করেছিলেন কেন মিউলম্যান। এ সফরে ওয়েলিংটন টেস্টে অংশ নিয়ে শূন্য রানে বিদেয় নেন তিনি। এরপর ১৯৪৯-৫০ মৌসুমে আরও একবার নিউজিল্যান্ড গমন করেছিলেন। ক্রিকেট খেলা থেকে অবসর গ্রহণের পর পার্থভিত্তিক মিউলম্যানস ক্রিকেট সেন্টার নামীয় ক্রীড়ায় সরঞ্জামাদি বিক্রয়কেন্দ্র পরিচালনা করেন। এর পাশাপাশি প্রশিক্ষকের ভূমিকায় অবতীর্ণ হয়েছিলেন তিনি। তৃণমূল পর্যায়ে ক্রিকেট সম্প্রসারণকল্পে কাজ করেন। বিখ্যাত অস্ট্রেলীয় ক্রিকেটার জাস্টিন ল্যাঙ্গারের উত্তরণে সবিশেষ ভূমিকা রাখেন। ১০ সেপ্টেম্বর, ২০০৪ তারিখে পশ্চিম অস্ট্রেলিয়ার নেডল্যান্ডস এলাকায় পার্থভিত্তিক হলিউড প্রাইভেট হাসপাতালে ৮১ বছর বয়সে কেন মিউলম্যানের দেহাবসান ঘটে। তার পুত্র রবার্ট মিউলম্যান ও নাতি স্কট মিউলম্যান ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলেছেন। "Australia – Test Batting Averages"। ESPNCricinfo। সংগ্রহের তারিখ ১৫ জুন ২০১৯।  "Australia in New Zealand (1945 – 1946): Scorecard of only one Test"। Cricinfo। সংগ্রহের তারিখ জুলাই ১০, ২০১৯।  ইয়ান মেকিফ শেফিল্ড শিল্ড গ্রাহাম ম্যাকেঞ্জি কুইন্সল্যান্ড ক্রিকেট দল এক টেস্টের বিস্ময়কারী অস্ট্রেলীয় টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান আন্তর্জাতিক ক্রিকেটে অংশগ্রহণকারী পরিবারের তালিকা উইকিমিডিয়া কমন্সে কেন মিউলম্যান সংক্রান্ত মিডিয়া রয়েছে। ইএসপিএনক্রিকইনফোতে কেন মিউলম্যান (ইংরেজি) ক্রিকেটআর্কাইভে কেন মিউলম্যান (সদস্যতা প্রয়োজনীয়) (ইংরেজি)